open-index/open-wikipedia-markdown huggingface dataset:
Jon Hippe

**Jon Mathias Hippe** (født 1959) er en norsk statsviter, forsker og næringslivsleder. Han er direktør for offentlig pensjon i Storebrand.

Hippe har hovedfag i statsvitenskap med støttefagene sosialøkonomi og offentlig rett fra Universitetet i Oslo. Han ble i 1997 dr.philos. fra Universitetet i Bergen. Han har tidligere vært kommunikasjonsdirektør i Telenor ASA, viseadministrerende direktør i Storebrand Liv og konserndirektør i Storebrand. Fra 2004 til 2015 var han daglig leder for Fafo. Han ble i juni 2009 oppnevnt som leder av Finanskriseutvalget. Tidligere har han ledet det offentlige utvalget som utredet private tjenestepensjonsordninger i Norge og som avla sin innstilling i juni 2009.

Han er bror til journalist Ivar Hippe.

## Referanser


## Eksterne lenker
* Presentasjon fra Fafo
Stefan Höck

**Stefan Höck** (født 1963), er en vesttysk tidligere skiskytter som deltok i de olympiske vinterleker 1988 i Calgary.

Höck vant en olympisk sølvmedalje i skiskyting under 1988 i Calgary. Han var med på det vesttyske stafettlaget som kom på andreplass på 4&nbsp;x&nbsp;7,5&nbsp;km stafett for menn, bak Sovjetunionen. De andre på laget var Ernst Reiter, Peter Angerer og Fritz Fischer.

## OL-medaljer
* 1988  Calgary -  Sølv i skiskyting, 4&nbsp;x&nbsp;7,5&nbsp;km stafett, menn  Vest-Tyskland

## Referanser


## Eksterne lenker
*
Ivar Hippe

**Ivar Hippe** (født 1953) er en norsk sakprosaforfatter, journalist og konsulent. Han har også jobbet i NRK, *[[Dagbladet]]*, *[[Dagsavisen]]* og ''Økonomisk Rapport''. Han var sjefredaktør i sistnevnte fra 1999 til 2003. Hippe var rådgiver for LO-leder Gerd-Liv Valla.

I slutten av 1970-årene var Hippe med på å danne Latin-Amerikagruppene i Oslo.

Han er bror til Jon Hippe.

## Bibliografi
* *Sosialdemokratisk presse i Vest-Europa*, 1987
* *Det nye markedet i bedrifter: overnasjonalt eierbytte, finansspekulasjon og fusjonskontroll*, 1990
* *[[Mektig og avmektig: Tore Tønne, media og maktspillet bak kulissene]]*, 2003
* *[[Korstoget mot velferdsstaten: På innsiden av nyliberale tenketanker]]*, 2021

## Referanser
Werner Kiem

**Werner Kiem** (født 1962) er en italiensk tidligere skiskytter som deltok i de olympiske vinterleker 1988 i Calgary.

Kiem vant en olympisk bronsemedalje i skiskyting under 1988 i Calgary. Han var med på det italienske stafettlaget som kom på tredjeplass på 4&nbsp;x&nbsp;7,5&nbsp;km stafett for menn, bak Sovjetunionen og Vest-Tyskland. De andre på laget var Gottlieb Taschler, Johann Passler og Andreas Zingerle.

## OL-medaljer
* 1988  Calgary -  Bronse i skiskyting, 4&nbsp;x&nbsp;7,5&nbsp;km stafett, menn  Italia

## VM-medaljer
* 1986  Oslo -  Bronse i skiskyting, 4&nbsp;x&nbsp;7,5&nbsp;km stafett, menn 

## Referanser


## Eksterne lenker
*
Debatt

**Debatt** er en måte for flere personer å utveksle meninger og argumenter. En debatt kan foregå uformelt, og oppstå spontant i ulike sosiale situasjoner, eller avholdes innenfor en formell ramme med en dirigent, ordstyrer eller møteleder, og med klare regler for hvordan debatten skal føres. Diskusjonsfora kan være studentsamfunn, foreninger og spesielle program i radio og TV, men også utvikle seg mer fritt over tid i for eksempel aviser. Norges første direktesendte debattprogram på TV var *[[Åpen post (debattprogram)|Åpen post]]*, som ble sendt første gang i 1966 på NRK. Vanlige regler for debattantene er å være høflig og saklig.

## Se også
* Debattartikkel
* Debattbok
* Polemikk
* Filibuster
* TV-debatt i Norge

## Referanser
Differdinger

**Differdinger** også kalt **H-bjelke** er en bredflenset stålbjelke med H-profil. Den har fått sitt navn etter at den første gang ble fremstilt i Differdange i Luxembourg

## Se også
* I-bjelke
Kryvorozje kraftverk

**Kryvorozje kraftverk** er et varmekraftverk i Ukraina. Det har en installert produksjonskapasitet på 2820 MW, fordelt på 10 blokker / turbiner, hvorav 3 under avvikling. Dette er et av Øst-Europas største kraftverk målt etter effekt. Operatør er energiselskapet Dniproenergo.

Anlegget ble påbegynt omkring 1962 og stod ferdig i 1973. Brenselkilden er kull, naturgass og olje.

## Eksterne lenker
* ECU - «The characteristics of Thermal Power Plants».
Gulltaggen

**Gulltaggen** er en norsk årlig faglig konferanse og kreativ reklamekonkurranse innen digital markedsføring, etablert i 1998. Det er Norges største konkurranse innen digital markedsføring. Over de siste atten årene har arrangementet vokst seg stadig større, og de siste årene har Gulltaggen hatt et tusentall deltakere. Gulltaggen arrangeres av INMA (Interesseorganisasjonen for interaktiv markedsføring) og finner sted i Oslo i Norge.

Gulltaggen har blitt en arena for kompetanse- og kunnskapsdeling og nettverksbygging for personer som jobber med digital markedsføring, kommunikasjon, kreativitet, innovasjon og ledelse. Konferansen hedrer de beste digitale markedsføringsjobbene som er laget i Norge det siste året. Formålet med konkurransen er å synliggjøre nye muligheter og kreative løsninger der teknologi møter markedsføring.

Av de mange internasjonale talerne som har vært på Gulltaggen kan nevnes: Richard Branson, Guy Kawasaki, Tim Berners-Lee, Chris Andersen, Faris Yacob, Clay Shirky, James Hilton, Ajaz Ahmed, Luke Williams med flere.

Hvert år premierer Gulltaggen de som er best til å utnytte ulike digitale virkemidler under Gulltaggen Awards. Tidligere vinnere inkluderer byråene Try/Apt, SMFB og Dinamo.

I 2017 ble Gulltaggen arrangert på Folketeateret og i Folketeaterpassasjen. På grunn av Covid-19 ble arrangementet avlyst i 2020, men selve konkurransen opprettholdes.

## Vinnere

### 2010

* Årets gulltagg "Hjerteknuser" ved Anorak med Haaland, Eidsvåg og Strøm for NRK  

## Referanser


## Eksterne lenker
* Gulltaggens hjemmeside
Sloviansk kraftverk

**Sloviansk kraftverk** er et varmekraftverk i det østre Ukraina. Det har en installert produksjonskapasitet på 800 MW, fordelt på 1 blokk / turbin. Operatør er Donbasenergo. 

Anlegget ble påbegynt omkring 1968 og stod ferdig i 1971. Brenselkilden er kull, naturgass eller olje, og drøye 4% av fyringen går med naturgass.

## Eksterne lenker
* ECU - «The characteristics of Thermal Power Plants».
Bursjtyn kraftverk

** Bursjtyn kraftverk (**også kjent som ***Bursjtynska TES) ***er et varmekraftverk i småbyen Bursjtyn i Ivano-Frankivsk oblast i det vestre Ukraina. Det har en installert produksjonskapasitet på 2300 MW, fordelt på 12 blokker/turbiner, hvorav én befinner seg under fornyelse. Anlegget ligger ved et vannreservoar på 8 x 2 km.

Dette er et av landets største kraftverk målt etter effekt. Anlegget ble påbegynt omkring 1962 og stod ferdig i 1969. Brenselkilden er kull, naturgass og olje. Operatør er Zakhidenergo.

## Referanser


## Eksterne lenker
* 
* ECU – «The characteristics of Thermal Power Plants».
Vilhelm III av Nederland

**Vilhelm III**, *Willem Alexander Paul Frederik Lodewijk* (født 19. februar 1817, død 23. november 1890), var konge av Nederland 1849-1890.

Han gikk med på å følge konstitusjonen og å ha Johan Rudolph Thorbecke som statsminister. Men da han etter hvert motsatte seg å la katolikkene få gjenopprette sin erkebispestol i Utrecht, fant han en måte å motsette seg Thorbeckes politikk på. Thorbecke ledet flere regjeringer frem til sin død i 1872.

Hans første ekteskap ble inngått i 1839 med Sophie av Württemberg. Med henne fikk han sønnene Vilhelm (1840–1879; kronprins, død av en lungesykdom), Morits (1843–1850) og Alexander (1851–1884; kronprins, død av tyfus). Ektefellene levde adskilt fra 1855.

Han giftet seg for andre gang 7. januar 1879 med Emma av Waldeck-Pyrmont. Med henne fikk han datteren Wilhelmina av Nederland, som ble regjerende dronning.

Hans andre ektefelle, Emma av Waldeck-Pyrmont, fungerte som regent da han ble rammet av sykdom i 1890. Han ble etterfulgt på tronen av sin datter Wilhelmina.

## Referanser


## Eksterne lenker
* 
* Biografi i Nordisk Familjebok
Ladyzjin kraftverk

**Ladyzjin kraftverk** er et varmekraftverk i Vinnytsia oblast i det vestre Ukraina, i grensetraktene mot Moldova. Det har en installert produksjonskapasitet på 1800 MW, fordelt på 6 blokker/turbiner.  Operatør er Zakhidenergo.

Anlegget ble påbegynt omkring 1968 og stod ferdig i 1971. Brenselkilden er kull, og i noen grad naturgass og olje.

## Eksterne lenker
* ECU - «The characteristics of Thermal Power Plants».
Hans Helbæk

**Hans Peter Helbæk** (født 8. april 1907, død 10. februar 1981) var en dansk arkeolog og paleobotaniker som undersøkte planterester fra arkeologiske utgravninger i for eksempel Çatal Höyük. Han skrev blant annet om Grauballemannens siste måltid.

## Delvis bibliografi
* Jessen, Knud og Hans Helbæk, 1944. Cereals in Great Britain and Ireland in prehistoric and early historic times. Biologiske Skrifter, Det Kgl. Danske Videnskabernes Selskab, bd. III, nr. 2. 
* Hans Helbæk, "Grauballemandens sidste måltid", *Kuml*, 83–116, Århus, 1958.
* Hans Helbæk, "Da rugen kom til Danmark", *Kuml*, Aarhus Universitetsforlag, 1970.

## Referanser


## Eksterne lenker
* Hans Helbæk hos Den Store Danske
Tyrväntö

**Tyrväntö** er en tidligere kommune i landskapet Egentliga Tavastland i Finland. Kommunen hadde  innbyggere i 1963. Tyrväntö var en finskspråklig kommune.

Den 1. januar 1971 ble Tyrväntö kommune slått sammen med Hattula kommune.

## Referanser
Hôtel Montana

**Hôtel Montana** er et firestjerners hotell i Port-au-Prince i Haiti. Det ble bygd i 1946.

Hotellet raste helt sammen under jordskjelvet i Haiti i januar 2010.

## Referanser
Harri Eloranta

**Harri Henrik Eloranta** (født 1963), finsk skiskytter som deltok i de olympiske vinterleker 1992 i Albertville og 1994 i Lillehammer.

Eloranta vant en olympisk bronsemedalje i skiskyting under 1992 i  Albertville. Han kom på tredjeplass på 10&nbsp;km skiskyting, bak Mark Kirchner og Ricco Groß begge fra Tyskland

## OL-medaljer
* 1992  Albertville -  Bronse i skiskyting, 10&nbsp;km, menn  Finland

## Referanser


## Eksterne lenker
*
Konvergent evolusjon

**Konvergens** er tilfeller der organismer har utviklet analoge egenskaper på grunn av likt levemiljø. Slike egenskaper kan være ytre bygning, fysiologi og/eller atferd. Hos enkelte grupper kan konvergens være vanskelig å oppdage, og gi opphav til såkalte oppsamlingstaxa der ubeslektede organismer er gruppert sammen i systematikken. Konvergens ble først beskrevet at den britiske anatomen Richard Owen.

## Kjente tilfeller av konvergens

### Konvergent fysiologi
* Virkelige kaktus tilhører kaktusfamilien og finnes med ett unntak bare i Nord- og Sør-Amerika. I tørre strøk rundt om i verden finnes det mange kaktusliknende planter, særlig i vortemelkfamilien, og mange av dem kalles lokalt for kaktus. Det er likevel bare de amerikanske artene som er kaktuser, de andre har utviklet liknende strukturer som en tilpasning til livet i regnfattige strøk.

* Trær er en måte å vokse på, ikke en systematisk enhet. Planter med vedvev har oppstått uavhengig av hverandre i mange grupper av planter.

* Muslinger og armfotinger har begge skjell og lever begge som filterspisere, men muslingene er en type bløtdyr, mens brakiopodene utgjør en egen rekke og er mer i slekt med entoprokter og mosdyr.

* Larvestadiet av både bikirer og lungefisk har ytre gjeller, men dette er trolig et resultat av at begge har små yngel i oksygenfattig vann, ikke et resultat av homologi.

### Konvergent bygning
* Falkefamilien og haukefamilien er begge rovfugler som lever av å fange og drepe pattedyr og fugler. Til dette formålet har de utviklet skarpe klør og krumme nebb til å rive opp byttet. Likevel viser DNA-studier at de ikke er spesielt nært beslektet. Falkene ser ut til å være slektninger av papegøyer og spurvefugler, mens haukefamilien tilhører de egentlige rovfuglene (Accipitriformes) sammen med fiskeørn, sekretærfugl og kondorer.

* Kondorer og gribber likner hverandre til forveksling, men stammer fra forskjellige grupper. Likheten skyldes at begge gruppene er termikkflygere og lever av åtsler.

* Haier, delfiner og de utdødde fiskeøglene har alle spoleformet kropp med stive brystfinner og kraftig hale. Ingen av dem er nært beslektet, haien er en bruskfisk, fiskeøglen et krypdyr og delfinen et pattedyr. Alle tre er (var) derimot toppredatorer i havet. Like krav til hurtighet og manøvrerbarhet har gitt utslag i lik kroppsbygning.

* Gjedder, pansergjedder og barracudaer har uavhengig av hverandre utviklet en langstrakt, slank kropp, stort hode med et veldig gap og sylskarpe tenner, og andre egenskaper som gjør dem ypperlig egnet til å sette opp stor fart for å overfalle og gripe et bytte.

* Pungmår likner til forveksling på en vanlig mår med lyse flekker. Likheten skyldes at begge er små rovdyr som delvis jakter i trær. Måren er et morkakedyr, og ikke mer i slekt med pungmåren enn med andre pungdyr, slik som kenguruer og koala.

### Konvergent atferd
* Insekter, fugler, flaggermus og de utdødde flyveøglene har utviklet evnen til å fly. Det er mulig at flaggermus har utviklet denne evnen to ganger uavhengig av hverandre.

## Referanser
Leif Höegh & Co

**Leif Höegh & Co** er et norsk familieeid rederi grunnlagt 1927 av Leif Høegh. Rederiet er i dag stasjonert i Bermuda. Hovedkontoret ligger i Oslo.

I 1950-årene vokste rederiet til å bli Norges nest største. Westye Høegh, grunnleggerens sønn, er styreleder fra 1984.

Rederiet har to underavdelinger; Höegh LNG og Höegh Autoliners. De har også en rekke finansavdelinger og eiendomsavdelingen Höegh Eiendom.

## Höegh LNG
**Höegh LNG** har en flåte på i alt tretten moderne gasstankskip. Skipene frakter LNG (flytende naturgass), men fungerer også som flytende LNG-gassimportterminaler, også kjent som FSRU (Floating Storage and Regasification Unit).

### LNG-skipene
* «Arctic Princess»
* «Arctic Lady»
* «Cape Ann»
* «Höegh Esperanza»
* «Höegh Gallant»
* «Höegh Gandria»
* «Höegh Galleon»
* «Höegh Gannet»
* «Höegh Grace»
* «Höegh Giant»
* «Independence»
* «Neptune»
* «PGN FSRU Lampung»

## Referanser


## Eksterne lenker
* 
* Firmaets nettsted 
* Leif Höegh & Co flåteliste 1928–2008
Zilda Arns

**Zilda Arns Neumann** (født 25. august 1934 i Forquilhinha i Brasil, død  12. januar 2010 i Port-au-Prince i Haiti) var en brasiliansk barnelege og helsearbeider.

Zilda Arns var et av 12 barn av det tyske immigrantekteparet Gabriel og Helena Arns. Hun var søster av den senere erkebiskop og kardinal Paulo Evaristo Arns. 

Hun ble barnelege og grunnla i 1982 på oppdrag av den brasilianske katolske bispekonferanse (CNBB) organisasjonen Pastoral da Criança som tiltak mot den høye barnedødeligheten i Brasil. Organisasjonen fikk 250.000 frivillige medarbeidere og assisterer (pr 2009) 1,3 millioner familier i alle landets forbundsstater, og dermed er *Pastoral da Criança* Brasils største frivillige hjelpeorganisasjon. 

Hun omkom i jordskjelvet i Haiti i januar 2010 da hun var med i en delegasjon fra *Pastoral* som besøkte landet med tanke på økt støtte til arbeidet blant gatebarn. 

## Referanser


## Eksterne lenker

* Nachricht vom 13. Januar 2010 – Zilda Arns Neumann stirbt bei Erdbeben in Haiti
* „Papst bittet um Hilfe für Haiti - Erzbischof unter den Toten“, Vatikanradioen, 13. januar 2010
Paavola

**Paavola** er en tidligere kommune i landskapet Norra Österbotten i Finland. Kommunen er enspråklig finsk. Paavola hadde .

Den 1. januar 1973 ble kommunene Paavola og Revolax slått sammen til den nye kommunen Ruukki, som den 1. januar 2007 ble innlemmet i Siikajoki.

## Referanser
Oppsamlingstaxon

**Oppsamlingstaxon** eller **papirkurvtaxon** er et uttrykk brukt i systematisk biologi for et gruppe som er samlet under ett navn utelukkende fordi de ikke passer inn noe annet sted. De er gjerne definert ved at de mangler en eller flere egenskaper eller bygningstrekk som er typiske for etablerte grupper (apomorfier) eller ved at de ikke «tilhører» andre systematiske enheter i en gruppe. Slike oppsamlingstaxa er derfor nesten alltid parafyletiske og noen ganger polyfyletiske og er stort sett ikke regnet som gyldige enheter i systematikken.

## Eksempler
Det kjente begrepet invertebrater (virvelløse dyr) er et eksempel på en slikt «alt mulig annet»-kategori, og består av de 98% av aller kjente dyrearter som mangler ryggrad. Andre kjente oppsamlingstaxa inkluderer protister, parasitter, antiloper og slekten *[[Megalosaurus]]*, den første slekten av rovdinosaurer som ble beskrevet.

## Oppsamlingstaksa i systematikken
Systematisk arbeide går ofte ut på å splitte opp slike oppsamlingstaxa og sortere artene i naturlige grupper. Noen ganger kan oppsamlingstaxa «reddes» ved at man strammer inn på kravene og derved skaper naturlige grupper som kan beholde navn med en hvis historisk eller sentimental verdi. *Megalosaurus* ble reddet på denne måten. Andre grupper har for mye «lort og langhalm» til at de kan reddes som systematiske enheter, slik som antiloper. Parafyletiske grupper er eksempler på relativt ryddige oppsamlingstaxa. I systematikken forsøker man å unngå slike, men noen av de mest kjente gruppene er likevel beholdt av både sentimentale og praktiske grunner, slik som amfibier, krypdyr, dinosaurer og forskjellige slektene av menneskets forfedre.

## Andre tilsvarende begreper
Et beslektet begrep er «formtaxa», der grupper deler levevis (ofte som generalister) og derved likner hverandre på grunn av konvergent evolusjon. Faunaen i ediacara – uansett om de er forløpere for de kambriske gruppene eller ikke er beslektet med noen moderne rekker – kan per i dag bare grupperes som formtaxa. Sjøfugler er et annet eksempel på en formgruppe som ikke representerer en slektskapsgruppe. Slike revideringer kan noen ganger gå den andre veien. Vannsalamandere, som i utgangspunktet var tenkt på som et uttrykk for en måte å leve på, ser nå ut til å representere en monofyletisk gruppe.

## Referanser
Citybanan

**Citybanan** er en seks kilometer lang jernbanestrekning i tunnel under sentrum av Stockholm i Sverige. Forbindelsen er med dobbeltspor samt en service- og redningstunnel og er beregnet på å adskille trafikk med pendeltog fra annen togtrafikk gjennom byen. I prosjektet inngår de underjordiske stasjonene Stockholm City og Stockholm Odenplan samt en 1,4&nbsp;km lang jernbanebro i Årstaberg. Knutepunktene med dagens jernbanenett er stasjonene Tomteboda og Stockholms södra.

I prosjektet inngår også en 1,4&nbsp;km lang jernbanebro over Årstaberg stasjon og Älvsjö godsstasjon. Den blir bygd for å føre fjerntrafikk fra Älvsjö stasjon til østre plattform på Stockholm södra slik at det unngås at fjern- og lokaltrafikk må krysse der.

Hele prosjektet er anslått til å koste 16,3 milliarder svenske kroner etter 2007-verdi. Offisiell byggestart var 24. januar 2009 og Trafikverket åpnet tunnelen for trafikk 10. juli 2017.

## Linjekart

|}

## Referanser


## Eksterne lenker
* 
* Trafikverket: Citybanan i Stockholm
Datamodellering

**Datamodellering** er beskrivelse av datastrukturer uten å bruke begreper som forutsetter datatekniske løsninger.
Datamodellering blir brukt til å sette opp datastrukturer som blir benyttet av virksomheter og private for
å holde orden på informasjon, tabeller, system o.l.

Datamodellering har blitt beskrevet som en "prosess hvor man sorterer og lagrer data", og gode datamodeller kan gi:

* Bedre ytelse: Raskere spørringer og redusert I/O-gjennomstrømning
* Lavere kostnader: Redusert dataredundans, lavere lagrings- og beregningskosntader, og tilrettelegging for gjenbruk av resultater
* Effektivitet: Bedre brukeropplevelse
* Kvalitet: Konsistente data og reduksjon av feil

## Attributter
En attributt er en konstant som beskriver en egenskap hos et objekt (entitet – forklares senere i teksten).

## Entiteter
Et objekt eller informasjonsbit som kan anvendes til å identifisere en post som er distinkt fra andre poster. En logisk samling av attributter. Entitet er satt sammen av en gruppe attributter, attributter innen det samme emnet (emnet = entitet).

## Se også
* Entitet–relasjonsmodell
* Virksomhetsdata-modellering

## Referanser
Ådring

**Ådring** er en maleteknikk innen faget dekorasjonsmaling. Teknikken går ut på å male et mønster som likner et naturlig tre; treets årringer fremheves. Vanligvis maler man på vanlige, billige treslag som furu og gran, og det malte sluttresultat likner edle treslag som eik, ask, bjørk eller importert materiale som nøttetre og mahogny.

## Historie
De eldste kjente eksempler på ådring er funnet på 4 000 år gamle egyptiske sarkofager. Teknikken kom til Sverige ved innredning av kirker i middelalderen. I barokken omkring år 1700 ble mahognyimitasjoner utbredt over hele landet, og på 1800-tallet ble ådring svært vanlig både i Sverige og Norge. Særlig var eikeimitasjonene vanlige på slutten av 1800-tallet.

Ådring var særlig utbredt i Norge og Sverige i siste halvdel av 1800-tallet. Teknikken ble brukt på møbler og interiørdetaljer som dører, trapper, gulv og gerikter omkring dører og vinduer. På denne tiden var ådring en teknikk alle profesjonelle malere måtte kunne.

I dag mestres ådring kun av håndverkere som har spesialisert seg innen antikvariske malerteknikker. Teknikken er nødvendig når antikvariske bygninger skal restaureres og vedlikeholdes.

## Fremstilling
Ådringsmønsteret tar utgangspunkt i anatomien til ulike treslag, og tremønsteret som vert skapt ved tangential-, radialsnitt eller skjering av finér. Mønsteret bør også tilpasses vanlige dimensjoner på planker.

Ådringsmønsteret males med ulike spesialpensler på en grunning i lysere farge.

Enkelte dekorasjonsmalere har utviklet mønsteret til fri ådring, uavhengig av farge og utseende til kjent treslag.

## Se også
* Edeltre
* Dekorasjonsmaling
* Marmorering
* Patinering
* Lasering

## Referanser

## Litteratur
* 
* Pontus Tunander: *Dekorativ målning / Marmorering, ådring, schablonmålning*, Ica Bokförlag, 1993/1996, ISBN 91-534-1584-1

## Eksterne lenker
### Digitalkopier av bøker om ådring og andre tradisjonelle maleteknikker
* Camilla Delbekk: ''Dekorative maleteknikker : gi hjemmet ditt personlighet'' (utgitt av Informasjonskontoret for farge og interiør 1998)
* Sybil Edwards, Chris Moore & Lynette Bleiler : ''Maling med tradisjoner : motiver fra hele verden'' (utgitt av Bladkompaniet 1999)
* Asbjørn Gundersen og Dag Kjernsmo: ''Innvendig malerarbeid'' (utgitt av Universitetsforlaget, 1997)
* Yngvar Holm: ''Dekorative maleteknikker : tryll med interiørfarger'' (utgitt av Orion 1998)
* Annie Sloan og Kate Gwynn: ''Den store boken om dekorasjonsmaling'' (utgitt av Forsythia 1995)
* Annie Sloan og Kate Gwynn: ''Klassisk interiørmaling : håndbok i gamle teknikker'' (utgitt av Gyldendal 1996)
* Annett Sturk : ''Interiørmaling'' (utgitt av Ex libris 1993)
* Pontus Tunander: ''Gamle maleteknikker : og behandling av treverk'' (utgitt av Orion 1997)
* Liz Wagstaff: ''Maleteknikker'' (utgitt av Gyldendal fakta 1998)
Yatagan kullkraftverk

** Yatagan kullkraftverk ** er et kullkraftverk i Yatağan i provinsen Muğla i det sørvestre Tyrkia, ved Egeerhavet. Det har en installert produksjonskapasitet på 630 MW.

Brenselstypen er brunkull (lignitt).  Kullkonsumet per år er på om lag 5,4 millioner tonn.

## Referanser
Majuba kullkraftverk

**Majuba kullkraftverk** er et av  verdens største kullkraftverk. Det har en installert produksjonskapasitet på 4&nbsp;110 MW fordelt på 6 omtrent like store blokker, og er lokalisert i Sør-Afrika utenfor Volksrust i regionen Mpumalanga. Utbyggingen skjedde i årene 1983–1996. Årsproduksjonen er på 23,0 TWh elektrisk kraft.

## Se også
* Liste over verdens største kullkraftverk

## Referanser


## Eksterne lenker
* Eskom - anleggets offisielle hjemmeside.
Rautio

**Rautio** er en tidligere kommune i landskapet Norra Österbotten i Finland. Kommunen var enspråklig finsk. Rautio hadde  innbyggere i 1970. 

1. januar 1973 ble Rautio kommune slått sammen med Kalajoki kommune.

## Referanser
Hallvard Vikholt

**Hallvard Kjell Vikholt** (født 12. oktober 1916, død 15. juni 2004) var under andre verdenskrig både mekaniker, navigatør og flyger.  Han ble tildelt Krigskorset med sverd for «fremrakende innsats for Norges sak ved å ha deltatt i 50 operasjonsflygninger i Bomber Command over sterkt befestede fiendtlige mål, og derved tilføiet fienden store skader».

Vikholt var før krigen utdannet som mekaniker på Kjeller.  Han reiste til England 7. juni 1940 med HMS «Devonshire».  Ved Little Norway i Canada tjenestegjorde han først som mekaniker, før han fikk utdannelse som navigatør.  Tilbake i England ble han tilsluttet No. 76 Squadron RAF, der han fløy en tjenesteperiode som navigatør på Halifax, hovedsakelig i mannskapet til Gunnar Halle.  I hvileperioden reiste han tilbake til Little Norway og fikk flygerutdannelse.  I sin andre tjenesteperiode havnet han i bombeflyskvadronen No. 166 Squadron RAF, der han fløy som skipper på Avro Lancaster.

Etter krigen begynte Vikholt i SAS. Han var også medlem i Havarikommisjonen.

Vikholt fikk foruten Krigskorset med sverd også den britiske utmerkelsen Distinguished Flying Cross (DFC).

Vikholt var gift med Anne Brunborg. De fikk to døtre.

## Utmerkelser
På kortet til Vikholt i Krigsdekorasjonskanselliet står det at han mottok DFC 14. august 1943. Videre er det skrevet med blyant "(Foreslått til Bar) Jan 45." Og med skrivemaskin: "D.F.C. (Bar to) 15.11.1943." Denne siste nedtegningen i parentes står sannsynligvis på engelsk, og betydningen blir derfor andre gangs tildeling av DFC, og ikke bar nummer to. For nedtegningen i 1945 finnes det ingen bevis for at Vikholt mottok to spenner - altså tre DFC-tildelinger.

## Referanser


## Kilder
* Gjems-Onstad: Krigskorset og St.Olavsmedaljen med ekegren
* Luftforsvarets historie bd.2 (Henriksen, 1996)
* Nekrolog Aftenposten 28. juni 2004
Tottijärvi

**Tottijärvi** er en tidligere kommune i landskapet Birkaland i Finland. Kommunen hadde  innbyggere i 1973. Tottijärvi var en finskspråklig kommune.

Tottijärvi kommune ble slått sammen med byen Nokia 1. januar 1976.

## Referanser
Harald Andersen (arkeolog)

:*For den norske embetsmannen, se [[Harald Andersen]]*

**Harald Andersen** (født 25. februar 1917, død 29. januar 2005) var en dansk arkeolog, som grunnla tidsskriftet *[[Skalk (tidsskrift)|Skalk]]*.

Harald Andersen tok examen artium ved Akademisk Kursus i København og ble i 1941 knyttet til Det danske Nationalmuseet. Samtidig begynte han arkeologistudier hos Johannes Brøndsted, som nettopp var blitt professor i forhistorisk arkeologi ved Københavns Universitet. Andersen tok allikevel aldri embedseksamen, men ble flittig benyttet ved flere utgravninger.

I 1950 ble Harald Andersen hentet av P.V. Glob til Forhistorisk Museum i Århus – som seinere flyttet til herregården Moesgård og i dag heter Moesgård Museum – hvor han skulle være museumsinspektør. I tiden her gjennomførte han blant annet de første utgravinger i Illerup Ådal. I 1957 begynte han fra lokalene i Forhistorisk Museum for Jysk Arkæologisk Selskab utgivelsen av tidsskriftet *Skalk*, som raskt oppnådde store opplagstall. Da *Skalk* i 1966 gikk fra 36 000 abonnenter til 48.000 (en økning på 33%), forlot Harald Andersen Forhistorisk Museum og fikk en lønnet fulltidsstilling som redaktør for *Skalk*, som samtidig ble løsrevet fra Jysk Arkæologisk Selskab og nå ble utgitt Wormianum, en selveiende institusjon stiftet av *Skalk* selv. Da Forhistorisk Museum flyttet til Moesgård, bygget Wormianum et eget hus i Højbjerg, hvor Harald Andersen innredet en leilighet til seg selv. I 1978 ble det også innredet et dendrokronologisk laboratorium i huset.

I 1996 sluttet Harald Andersen som redaktør for *Skalk*, men ble boende i leiligheten i Højbjerg.

## Referanser


## Litteratur
* Olaf H. Olsen: «Harald Andersen 1917-2005» i *[[KUML]]* 2005, ISBN 87-88415-39-2, s. 283-87
Höegh Autoliners

**Höegh Autoliners** er et norsk rederi grunnlagt 1970 som joint venture med Leif Höegh & Co og Ugland. Hovedkontoret ligger i Oslo.

Rederiet har en flåte på i alt 63 roroskip pr. mars 2014.

## Referanser


## Eksterne lenker
*
Henri Namphy

**Henri Namphy** (født 11. februar 1932 i Cap-Haïtien i Haiti, død 26. juni 2018 i den dominikanske republikk) var Haitis president fra 6. februar 1986 til 7. februar 1988 og fra 20. juni til 17. september 1988.

Namphy var general og ble president da regimet til Jean-Claude Duvalier falt i 1986.

## Referanser
Bergstølsaga

**Bergstølsaga** er en gammel, men fremdeles operativ sag på gården Bergstøl i Vigmostad i Lindesnes kommune i Agder. 

Saga ble bygd rundt 1870 og hadde den gangen fem eiere. Saga har skåret til materialer til mange hus og uthus, men den har først og fremst blitt brukt til produksjon av tønnestav. Enkelte år ble det skåret opp til 1&nbsp;500 lester – dette tilsvarer materialer til 18&nbsp;000 sildetønner.

## Referanser
Glimt fra Lindesnes, Lindesnes historielag – årgang 3 1984, s. 19

Sagbruksregistreringa i Lindesnes 1983-1990

## Eksterne lenker
* Video fra Bergstølsaga
Kosovo A kraftverk

**Kosovo A kraftverk** er et kullkraftverk i Kosovo på Balkan. Det har en installert produksjonskapasitet på 820 MW. brenseltypen er brunkull eller lignitt. Anlegget ble påbegynt i 1962 og stod ferdig i 1975. Søsteranlegget Kosovo B kraftverk har installert 678 MW.
Jean-Max Bellerive

**Jean-Max Bellerive** (født 1958 i Port-au-Prince) er en haitisk politiker, som har vært statsminister siden 2009.

Haitis president, René Préval, ifølge ordre fra senatet, nominerte Bellerive 30. oktober 2009 til å erstatte tidligere statsminister Michèle Pierre-Louis. Dagen før stemte 18 av de 29 senatorene i Senatet for å avsette Pierre-Louis etter beskyldninger om at hun hadde oppnådd for dårlige resultater i å lede Haitis økonomiske utvikling. 

Som sønn av en fremtredende lege forlot han hjemlandet i svært ung alder for å studere i Sveits, Frankrike og Belgia. Han er utdannet innen statsvitenskap og internasjonal politikk, og flyttet tilbake til Haiti i 1986, like før diktatoren Jean-Claude Duvalier ble styrtet.

## Referanser
Kosovo B kraftverk

**Kosovo B kraftverk** er et kullkraftverk i Kosovo på Balkan. Det har en installert produksjonskapasitet på 678 MW. Brenseltypen er brunkull eller lignitt. Anlegget ble påbegynt omkring 1975 stod ferdig i 1984. Søsteranlegget Kosovo A kraftverk har installert 820 MW.
Moriz Winternitz

**Moriz Winternitz** (født 23. desember 1865 i Horn i Niederösterreich, død 9. januar 1937 i Praha) var en østerriksk indolog og etnolog.

Winternitz var professor i sanskrit og etnologi ved det tyskspråklige Karl-Ferdinand-universitetet i Praha. Han beskjeftiget seg først og fremst med sanskritisk litteraturhistorie og senvediske ritualer. Hovedverket hans er en *Geschichte der indischen Litteratur* («Indisk litteraturhistorie») i tre bind, som også ble oversatt til engelsk.

## Referanser


## Eksterne lenker

* Artikkel i ''Jewish Encyclopedia''
Troels Arnkiel

**Troels Arnkiel** (født i Toldsted, døpt 28. april 1638, død 7. september 1712 i Aabenraa) var en dansk prest og forsket på steinaldergraver. I dag kan man se en langdysse (gravhaug) i Munkwolstrup, som Arnkiel ledet utgravningen av. 

## Referanser


## Litteratur
*Jürgen Beyer: Zu Schulbesuch und Studium des späteren Apenrader Propstes Troels Arnkiel (1638–1712), besonders in Reval und Kiel, i: Zeitschrift der Gesellschaft für Schleswig-Holsteinische Geschichte 135 (2010), s. 131-146
Suoniemi

**Suoniemi** er en tidligere kommune i landskapet Birkaland i Västra Finlands län. Kommunen hadde  innbyggere i 1970. Suoniemi var en finskspråklig kommune.

Suoniemi kommune ble slått sammen med byen Nokia 1. januar 1973.

## Referanser
Kostolac B kraftverk

**Kostolac B kraftverk** er et kullkraftverk i Serbia. Det har en installert produksjonskapasitet på 697 MW fordelt på 2 like store blokker / kokere. Operatør er det nasjonale energiselskapet Elektroprivreda Srbije.

Anlegget ble påbegynt 1987 stod ferdig utbygd i 1991. Brenselskilden er brunkull og lignitt.

## Referanser


## Eksterne lenker
* IndustCards – «Coal-Fired Plants in Kosovo & Serbia».
Mads Sandbækken

**Mads Sandbækken** (født 2. juli 1987) er en norsk bowlingspiller fra Asker som representerte Ringerike BK fra sesongen 2014/2015. Tidligere klubber: Frogner BK. 

Etter sitt gjennombrudd i 2004/2005 var Sandbækken en av Europas fremste mannlige bowlingspillere. Sandbækken har vunnet fem kongepokaler individuelt i bowling, gull i U23 VM, og i juli 2007 ble Sandbækken den yngste noen sinne til å vinne gull i europamesterskapet senior. Han ble da nominert til idrettsgallaen i åpen klasse. Fire år senere fulgte han opp dette med å vinne gull i europamesterskapet i all event og sølv i master. For dette ble han på ny nominert i åpen klasse på idrettsgallaen 2012.  I 2013 representerte Sandbækken Norge i World Games der det endte med individuelt sølv. 

Han siste mesterskap for Norge ble EM i AAlborg 2015. 

## Referanser


## Eksterne lenker
*
Alexander Hamilton (indolog)

**Alexander Hamilton** (1762–1824) var en engelsk indolog. Som Friedrich Schlegels lærer i sanskrit spilte han en nøkkelrolle for utbredelsen av kunnskap om sanskrit i Tyskland.

Hamilton tjenestegjorde i India, hvor han lærte sanskrit og var en av grunnleggerne av The Asiatic Society of Bengal. I 1802 kom han til Paris, hvor han som engelskmann ble holdt tilbake etter at freden i Amiens mellom England og Frankrike var utløpt. Her ble han kjent med Friedrich Schlegel, som også var kommet til Paris i 1802, og underviste ham i sanskrit i løpet av årene 1803 og 1804. På denne måten kom Hamilton til å spille en viktig rolle for grunnleggelsen av indologien som vitenskap i Tyskland ved begynnelsen av 1800-tallet. I Paris samlet og utga han dessuten en katalog over de indiske manuskriptene ved Bibliothèque nationale.

## Referanser


## Kilder
* Moriz Winternitz: *Geschichte der indischen Litteratur*, 2. utg, 1. bd. Leipzig: C. F. Amelangs Verlag, 1909.

## Litteratur
* Rocher, Rosane: *Alexander Hamilton (1762–1824)*. American Oriental Series 51. New Haven: American Oriental Society, 1968.
Valerij Kirijenko

**Valerij Viktorovitsj Kirijenko** (russisk: Валерий Викторович Кириенко; født 13. februar 1965 i Murmansk), er en russisk tidligere skiskytter som deltok i de olympiske vinterleker 1992 i Albertville og 1994 i Lillehammer.

Kirijenko vant en olympisk sølvmedalje i skiskyting under vinter-OL 1992 i Albertville. Han var med på stafettlaget til Samveldet av uavhengige stater som kom på andreplass på 4 x 7,5&nbsp;km stafett for menn, bak Tyskland. De andre på laget var Valerij Medvedtsev, Aleksandr Popov og Sergej Tsjepikov.

To år senere, under vinter-OL 1994 i Lillehammer vant han en ny sølvmedalje i stafett. 
Han var med på det russiske laget som ble nummer to bak Tyskland. De tre andre på laget var Vladimir Dratsjov, Sergej Tarasov og Sergej Tsjepikov.

## OL-medaljer
* 1992  Albertville -  Sølv i skiskyting, 4 x 7,5&nbsp;km stafett, menn  SUS
* 1994  Lillehammer -  Sølv i skiskyting, 4 x 7,5&nbsp;km stafett, menn  Russland

## VM-medaljer
* 1993  Borovets -  Sølv i skiskyting, 4 x 7,5&nbsp;km stafett, menn 
* 1993  Borovets -  Sølv i skiskyting, lagkonkurranse, menn 
* 1994  Canmore -  Sølv i skiskyting, lagkonkurranse, menn 

## Referanser


## Eksterne lenker
*
Isle of Man Steam Packet Company

**Isle of Man Steam Packet Company** (mansk: *Sheshaght Phaggad Bree Ellan Vannin*) er det eldste kontinuerlig operative ferge- og passasjererselskap i verden, og feiret sitt 175-årsjubileum i 2005.

Selskapet frakter gods, passasjerer og motorfartøyer mellom havnene i Douglas og fire havner i Storbritannia og Irland. Steam Packet Company er eid av Macquarie Bank, en investeringsbank i Australia.

Selskapet startet på Man, som navnet antyder, i 1830 ettersom Man på det tidspunkt hadde en meget uregelmessig skipstrafikk og kunne være isolert i ukevis. Folket på Man følte at det var vesentlig at de hadde deres egen dedikerte trafikktjeneste. Et møte i Douglas i 1829 ble det dannet en komite som utredet kostnadene av et dampskip. Den 30. juni 1830 ble selskapet *Isle of Man Steam Packet Company* dannet da et nytt skip, *Mona’s Isle*, ble bygget for en kostnad av 7 250 pund, og seilte fra Douglas til Liverpool på sin første tur. Siden da har selskapet forsøkt å holde på sine prinsipper om å tjene Man og dets folk med dedikert og pålitelige tjenester.

## Nåværende ruter
Steam Packet Company opererer følgende ruter:
* Douglas – Heysham: helårig
* Douglas – Liverpool: mars til november
* Douglas – Birkenhead: november til mars
* Douglas – Dublin: Påske til september & jula
* Douglas – Belfast: Påske til september

## Dagens flåte
* [''Ben-my-Chree'' VI], bygget 1998, i trafikk fra 1998
* ''Manannan'', bygget 1998, i trafikk fra 2009
* [''Snaefell'' VI], bygget 1991, i trafikk fra 1994

## Eksterne lenker
* 
* Marine Accident Investigation Branch: report into the ''Sea Express 1'' & ''Alaska Rainbow'' collision, ulykkesrapport (September 2007)
* Picture postcards of Steam Packet vessels from 1830 to the present day, bilder fra selskapets skip fra 1830 og fram til i dag
Ulf Johansson

:*Se også [[Ulf Johansson (fotballspiller)]]*

**Ulf Johansson** (født 26. mai 1967) er en svensk tidligere skiskytter som deltok i de olympiske vinterleker 1992 i Albertville og 1994 i Lillehammer.

Johansson vant en olympisk bronsemedalje i skiskyting under Vinter-OL 1992 i Albertville. Han var med på det svenske stafettlaget som kom på tredjeplass på 4 x 7,5&nbsp;km stafett for menn, bak Tyskland og Russland. De andre på laget var Mikael Löfgren, Tord Wiksten og Leif Andersson

## OL-medaljer
* 1992  Albertville -  Bronse i skiskyting, 4 x 7,5&nbsp;km stafett, menn  Sverige

## Referanser


## Eksterne lenker
*
Christian Blinkenberg

**Christian Blinkenberg** (født 1863, død 1948) var en dansk arkeolog, som sammen med Karl Frederik Kinch fant den Lindiske Tempelkrønike.

I perioden 1900-1914 stod de i spissen for utgravninger ved Lindos på øyen Rhodos, og i 1904 fant de Tempelkrøniken fra 99 f.Kr. Ved foten av Lindos finnes det en minneplate for Christian Blinkenberg og Karl Frederik Kinch.

Deler av den Lindiske Tempelkrønike finnes nå på Det danske Nationalmuseets Antikksamling i København.

## Referanser


## Eksterne lenker
* Christian Blinkenberg hos Den Store Danske
René Préval

**René Garcia Préval** (født 17. januar 1943 i Cap-Haïtien på Haiti, død 3. mars 2017) var en haitisk politiker og agronom. Han var Haitis president fra mai 2006 til mai 2011, og fra februar 1996 til februar 2001, og var statsminister fra februar til oktober 1991.

## Biografi
René Préval fikk sin høyere utdannelse i Belgia og Italia og var også bosatt i USA innen han vendte tilbake til Haiti og engasjerte seg i politikk og veldedighet. Da Jean-Bertrand Aristide ble president ble Préval utnevnt til statsminister, en post han innehadde til han ble tvunget i eksil etter militærkuppet den 30. september 1991. I 1996 ble han valgt til president og forble president til 2001. I 2006 han valgt på ny, og satt da i fem år.

## Referanser
German (Man)

**German** (mansk: Carmane) er en *parish* (sogndistrikt) i sheadingen Glenfaba på Man. Det inkluderte tidligere byen Peel hvor *Katedralkirken til sankt Germain* (Katedralen i Peel) er lokalisert og som har gitt navn til sognet. Katedralkirken har navn fra den franske helgenen sankt Germain av Paris (også kalt for Germanus).

German omfatter landsbyen St John's hvor seremonien til Tynwald, Tynwald-dagen, blir holdt. Her ligger også den relativt store sognekirken som dedikert til *Sankt John*, det vil si Evangelisten Johannes, og landsbyen og prestegjeldet er navngitt etter kirken.

German er hovedsakelig er berglendt område, unntatt et mindre flatt kystområde i nærheten av Peel. German strekker seg fra elven Neb til dalføret Glen Cam ved kysten, og fra sjøen og til Greeba og Slieau Ruy. Området består også av den vestlige delen av den store sentrale dalen på Man. Herfra er kilden til elven Dhoo («Den mørke elva»), en av hovedkildene til hovedstaden Douglas. Området er tradisjonelt preget av jordbruk og delvis fiske.

## Eksterne lenker
* 
* Manxnotebook German . Detaljer og beskrivelser av sogn på Man.
* Manxnotebook – German  med beskrivelser og fotografier av sognet.
* Manxnotebook Kirk German Antiquities, fortidsminner fra sognet
Jelena Belova

**Jelena Dmitrijevna Belova** (russisk: Елена Дмитриевна Белова; født 25. juli 1965 i Magnitogorsk i daværende Sovjetunionen), er en russisk tidligere skiskytter som deltok i de olympiske vinterleker 1992 i Albertville.

Belova vant to olympiske bronsemedaljer i skiskyting under vinter-OL 1992 i Albertville. Hun kom på tredjeplass på 7,5&nbsp;km bak sin landsmann Anfisa Reztsova og Antje Misersky fra Tyskland. Hun var også var med på stafettlaget til Samveldet av uavhengige stater som kom på tredjeplass på 3 x 7,5&nbsp;km stafett for damer, bak Frankrike og Tyskland. De andre på laget var Anfisa Reztsova og Jelena Melnikova.

## OL-medaljer
* 1992  Albertville -  Bronse i skiskyting, 7,5&nbsp;km,  damer  SUS
* 1992  Albertville -  Bronse i skiskyting, 3 x 7,5&nbsp;km stafett, damer  SUS

## VM-medaljer
* 1991  Lahtis -  **Gull** i skiskyting, 3 x 5&nbsp;km stafett, damer 
* 1991  Lahtis -  **Gull** i skiskyting, lagkonkurranse, damer 
* 1992  Novosibirsk -  Sølv i skiskyting, lagkonkurranse, damer  SUS
* 1993  Borovets -  Bronse i skiskyting, 7,5&nbsp;km, damer 
* 1993  Borovets -  Bronse i skiskyting, 4 x 7,5&nbsp;km stafett, damer 

## Referanser


## Eksterne lenker
*
Herbert Ponting

**Herbert George Ponting** (født 1870 i Salisbury i England, død 1935 i London) var en engelsk fotograf.  Han er best kjent for sin oppgave som fotograf på Robert Falcon Scotts Terra Nova-ekspedisjon til Rosshavet og Sydpolen fra 1910 til 1913.

Som medlem av ekspedisjonen var Ponting med på å sette opp ekspedisjonens base på Cape Evans i 1911, og denne ble utstyrt med et lite mørkerom. Selv om ekspedisjonen foregikk 20 år etter at fotografisk film var oppfunnet, foretrakk Ponting å bruke gammeldagse glassplater når han tok bilder. Med på ekspedisjonen var også et filmkamera.

Før Ponting var med til Antarktis hadde han blant annet vært gruvearbeider i USA og fotograf under den russisk-japanske krig. Etter krigens slutt reiste han rundt i Asia som fotograf og solgte bildene til engelske magasiner.

## Referanser


## Eksterne lenker
* 
* 
*  Herbert Ponting-bilder
Frans Blom

**Frants Ferdinand Blom** (født 9. august 1893 i København, død 23. juni 1963 i San Cristóbal de las Casas, Chiapas, Mexico) var en dansk oppdager og arkeolog.

Blom kom til Mexico i 1919, hvor han arbeidet i oljeindustrien, men fattet interesse for mayaruinene, som han i forbindelse med sitt arbeidet støtte på i jungelen, og som førte til at han ble ansatt ved Mexicos nasjonalmuseum, som finansierte noen av hans ekspedisjoner. Han møtte Sylvanus G. Morley, som fikk ham til Harvard University i Boston i USA, hvor han tok en mastergrad i arkeologi. Han ble deretter ansatt ved Tulane University i New Orleans, som sendte ham på flere arkeologiske ekspedisjoner i Mellom-Amerika. I 1923 dokumenterte hans undersøkelser i Palenque en rekke egenskaper som var oversett av tidligere forskere. I 1924 oppdaget Blom mayaruinen Waxaktun i Guatemala. Hans utforskning av Tehuantepeceidet ga de første vitenskapelige rapporter om en rekke av olmeker-sivilisasjonens forhenværende byer. I 1926 ble Blom leder av Tulane-universitetets nyopprettede Department of Middle Amercian Research (den mellomamerikanske avdeling).

I 1932 giftet Blom seg med amerikaneren Mary Thomas, men seks år senere ble de skilt, og Blom fikk et begynnende alkoholmisbruk, som ble en medvirkende årsak til, at han seinere måtte søke avskjed fra universitetet. Blom flyttet til Mexico, hvor han på en ekspedisjon møtte den sveitsiske fotograf og konservator Gertrude Duby (1901&ndash;1993), som han ble gift med.

Blom og Duby kjøpte i 1950 et stort hus i San Cristóbal de las Casas. Huset fikk navnet *[[Casa Na Bolom]]* – "na" betyr på det lokale lacandon-mayaspråket, "hus", og "bolom" er et ordspill på "balum" (eller "b'alum" på noen mayaspråk), som betyr "jaguar" og samtidig en referanse til Bloms navn (da "Bolom" og lignende variasjoner stadig var forholdsvis alminnelige mayaetternavn, gikk noen mayaer ut fra, at dette var Bloms navn). Frans og Gertrude Blom gjorde huset til et kulturelt og vitenskapelig senter med plass til overnattende gjester, som Gertrude førte videre i årtier etter Frans død. I dag fungerer huset også som museum.

Blom og Duby fortsatte med å dra på ekspedisjoner, nå for den mexicanske regjering. Blom døde i 1963, 70 år gammel.

## Bibliografi (utvalg)
* *I de store Skove : Breve fra Meksiko* (1923)
* *Tribes and Temples* (1926–1927)
* *Conquest of Yucatan* (1936), oversatt til dansk som *Mayalandets Erobring* (1945)
* *La selva Lacandona* (1955), med Gertrude Blom

## Referanser


## Kilder
* Tore Leifer, Jesper Nielsen og Toke Sellner Reunert: *Det urolige blod – Biografi om Frans Blom*. Høst & Søn, 2002. ISBN 87-14-29826-0.
* Steen Johansen: *Fra jaguarens hus – en beretning om mayaforskeren Frans Blom*. Spring, 2003. ISBN 87-90326-51-2.

## Eksterne lenker
* Asociacion Cultural Na Bolom – på spansk og engelsk
* Reed College: 1930 Leyrer & Blom – utvalgte fotografier og tegninger fra Tulanes ekspedisjon i 1930 til Uxmal, som Blom ledet
Reidar Schjei

**Reidar Schjei** (1948-2024) var en norsk fotballtrener, tidligere fotballspiller og tidligere offiser i Hæren. 

Schjei hadde trenerutdannelse fra Norges Fotballforbund, med UEFA A-lisens, og var Diplom trener i NIF/Olympiatoppen. Han var fotballspiller i Steinkjer FK fra 1965 til 1972. Senere har han vært trener, sportslig leder, akademi leder, 11 lag/fotballklubber,  på ulike nivåer. 

Schjei har jobbet i Forsvaret, og var blant annet sjef for Forsvarets Idrettstropp fra 1978 til 1979, nestkommanderende for Alta Bataljon, og sjef for Alta Feltbataljon 1989–1991. Han var sjef for Infanterinspektørens utdanningsseksjon fra 1992 til 2002, og pressetalsmann for den norske KFOR-styrken fra 2000 til 2002. 

## Utmerkelser

### Militært

* Forsvars medaljen med to stjerner
* Forsvarets medalje for internasjonale operasjoner med én stjerne
* Hærens vernedyktighetsmedalje med tre stjerner

### I tilknytning til idrett

* Elverum Fotballs hederstegn 2008
* Indre Østland Fotballkrets' hederspris 2009
* Årets trener ildsjel i Norsk Fotball 2010
* Æresmedlem i Elverum Fotball 2013
* Kongens fortjenstmedalje i 2013
* Heders person i Norsk Fotballtrener forening i 2023

## Referanser
HAL Computer Systems

**HAL Computer Systems, Inc.**, også omtalt som **HAL**, var et IT-selskap som hadde sitt hovedkvarter i Campbell i California. Selskapet ble grunnlagt i mai 1990 av Andrew Heller, som også var hovedarkitekten bak datamaskinarkitekturen IBM POWER. HAL var oppkalt etter den fiktive datamaskinen *[[HAL 9000]]*, en datamaskin med kunstig intelligens i Arthur C. Clarke's (1917–2008) science fiction roman *[[2001: En romodyssé]]*.

Selskapets forretningsidé var å utvikle en 64-biter RISC mikroprosessor basert på versjon 9 av arkitekturen SPARC. I august 1991 fikk HAL Computer Systems økonomisk støtte av det japanske selskapet Fujitsu. Fujitsu ble produsent av de nye mikroprosessorene, og kjøpte 44 % av aksjene i selskapet for $40.2 millioner. På denne tiden hadde HAL Computer Systems 140 ansatte. I juli 1993 trakk Andrew Heller seg som formann og administrerende direktør av HAL og ble rådgiver for Fujitsu. Stillingen som president i HAL ble da tatt over av Scott Metcalf. I november 1993 betalte Fujitsu mer enn $50 millioner for de resterende 56% av aksjene, og HAL ble da omdannet til et rent datterselskap av Fujitsu.

I oktober 1995 lanserte selskapet SPARC64. Dette var en måned før Sun Microsystems lanserte UltraSPARC. HAL konstruerte også flere etterfølgere i form av SPARC64 II (november 1996), SPARC64 III (juli 1997) og SPARC64 IV (1. august 2000).

HAL konstruerte også SPARC64 V som aldri ble produsert; derimot lanserte Fujitsu en mikroprosessor med samme navn.

Mesteparten av salget gikk til det japanske markedet, og i mai 2001 ble HAL nedlagt som en mikroprosessor-produserende underavdeling av Fujitsu.

HAL hadde også en programvare-avdeling som stod bak lanseringen av styringsverktøyet Distributed Computing Environment. Senere produkter, som ble lansert i mars 1994, omfattet *Olias Browser*, *Olias Build Tools*, *Olias Remote Information Broker*, og *Olias Filter Development Kit* for å håndtere SGML, HTML og relasjonsdatabaser. I juni 1996 ble *HAL Software Systems* skilt ut av Fujitsu som *Chisholm Technologies, Inc.*, og fortsatte å eksistere som en utvikler av administrative verktøy for intranett. 

## Referanser
Alexander Kruse Berg

**Alexander Kruse Berg** (født 1999) er en norsk tidligere futsalspiller som har vært spillende trener for Lillestrøm Futsal. Han har også spilt fotball på bestemte alderstrinn i LSK, og har spilt én kamp for LSK 2 borte mot Vindbjart i 2 divisjon avdeling 1. 

## Referanser


## Eksterne lenker
*